– "Qegħdin propju lejliet il-jum li fih niċċelebraw il-ħamsin anniversarju mill-ftuħ tal-Konċilju Vatikan II u l-bidu tas-Sena tal-Fidi." Dan kien kliem il-Papa Benedittu XVI nnifsu dalgħodu waqt li kien qed jitkellem fl-udjenza ġenerali fi Pjazza San Pietru. "U huwa dwar il-ġrajja ekkleżjali kbira tal-Konċilju li nixtieq nitkellem." "Anke llum, id-dokumenti tal-Konċiju Vatikan II huma bħal boxxla li tiggwida l-vapur tal-Knisja kif dan ibaħħar fl-ibħra miftuħa, qalb it-tempesti jew l-imwieġ ħiemda, biex jasal fid-destinazzjoni tiegħu." Il-Papa spjega kif Vatikan II, li fih huwa kien ħa sehem bħala professur żgħażugħ tat-teoloġija fl-Università ta' Bonn,"kien esperjenza unika li fiha huwa setgħa jkun xhud ta' Knisja ħajja, li tpoġġi lilha nfisha fl-iskola tal-Ispirtu s-Santu, li kien il-vera forza li mexxiet il-Konċilju. Mument bħal dakinhar, li fih stajt tmiss kważi b'mod tanġibbli l-Universalità fiżika tal-Knisja, huwa tassew rari fl-istorja. Kien mument li fih il-Knisja kienet fil-milja tal-missjoni tagħha li twassal l-Evanġelju liż-żminijiet kollha u sat-trufijiet kollha tad-dinja." Qabel il-Konċilju Vatikan II, fl-istorja tal-Knisja kien hemm għoxrin konċilju ekumeniku ieħor. B'mod ġenerali kollha tlaqqgħu biex jiddefenixxu elementi fundamentali tal-fidi u partikolarment sabiex jikkoreġu żbalji li kienu jipperikolaw il-fidi. Iżda dan ma kienx il-każ f'Vatikan II għaliex f'dak iż-żmien ma kienx hemm żbalji partikolari ta' fidi x'tikkoreġi jew x'tikkundanna. Lanqas kien hemm kwestjonjiet speċifiċi dwar id-duttrina u d-dixxiplina li riedu jkunu ċċarati. Għalhekk l-ewwel domanda li qamet waqt it-tħejjija ta' dil-ġrajja kbira kienet propju dwar kif il-Konċilju kellu jibda u x'kien se jkun ix-xogħol tiegħu. Il-Papa Ġwanni XXIII, fid-diskors inawgurali tiegħu, fil-11 ta' Ottubru ta' ħamsin sena ilu ta xi linji-gwida: il-fidi riedet titkellem b'vuċi mġedda u aktar inċisiva għaliex id-dinja kienet qed tinbidel b'pass mgħaġġel. Iżda fl-istess waqt il-Knisja kellha tara li l-messaġġ perenni tagħha jibqa' jkun imħares u intatt, bla ma ċċedih jew tagħmel xi kompromess. Il-Papa Benidittu żied jgħid li huwa ried "lill-Knisja tirriflett fuq il-fidi tagħha u dwar il-veritajiet li jiggwidawha. Imma din ir-riflessjoni serja u profonda ... trid tkun il-punt tat-tluq għal relazzjoni ġdida bejn il-Knisja u l-era moderna, bejn il-Kristjaneżmu u ċerti elementi essenzjali tal-ħsieb modern, mhux biex infittxu konformità, imma biex nuru lid-dinja tagħna, li spiss tbiegħed lilha nfisha minn Alla, il-ħtiġijiet tal-Evanġelju fil-kobor u l-purità tiegħu." "Iż-żmien li qed ngħixu huwa wieħed li fih il-bniedem jkompli jinsa lil Alla u jkun trux għal-leħen tiegħu. Nemmen li rridu nitgħallmu l-lezzjoni l-aktar sempliċi u fundamentali tal-Konċilju: dik li l-essenza tal-Kristjaneżmu tikkonsisti fil-fidi f'Alla, ... u fil-laqgħa personali u komunitarja ma' Kristu, li jiggwida ħajjitna. Il-ħaġa importanti llum, kif kienet ix-xewqa tal-Missirijiet tal-Konċilju, hija li aħna naraw – ċar u mill-ġdid – li Alla huwa preżenti, li huwa jimpurtah minna u jweġibna. U meta tonqos il-fidi f'Alla, il-pedamenti essenzjali tagħna jċedu għaliex il-bniedem jitlef id-dinjità tiegħu. Il-Konċilju jfakkarna li l-Knisja ... għandha l-mandatt li titrasmetti l-kelma salvifika ta' mħabba ta' Alla, sabiex is-sejħa divina li aħna għandna għall-beatitudni eterna tista' tkun mismugħa u milqugħa." Imbagħad il-Papa semma l-erba' kostituzzjonijiet konċiljari, u ddeskrivihom bħala "l-erba' punti kardinali tal-boxxla li tiggwidana; is- Sacrosanctum Conċilium dwar il-Liturġija, li titkellem dwar iċ-ċentralità tal-misteru tal-preżenza ta' Kristu fil-Knisja; il- , li tisħaq dwar id-dmir fundamentali tal-Knisja li tigglorifika lil Alla; id- , dwar ir-Rivelazzjoni divina, li titkellem dwar il-Kelma ħajja ta' Alla li tgħaqqad u tagħti l-ħajja lill-Knisja matul l-istorja; u finalment il- , li titratta dwar il-mod kif il-Knisja twassal lid-dinja dak id-dawl li hija rċeviet minn għand Alla. "Vatikan II", temm jgħid il-Papa, "huwa appell qawwi lilna biex kuljum niskopru mill-ġdid il-ġmiel tal-fidi, biex nifmuha b'mod aktar profond permezz ta' relazzjoni aktar intensa mal-Muleu, u biex ngħixu b'mos sħiħ is-sejħa nisranija tagħna. Ara l-omelija kollha ...> http://www.laikos.org/sinodu-2012-omelija-ftuh.htm Ara aktar dwar Vatikan II ... > Ara aktar dwar is-Sena tal-Fidi ... > Ara aktar dwar is-Sinodu tal-Isqfijiet li qed isir fil-Vaikan f'dawn il-jiem ...> Napprezzaw il-kummenti tieghek hawn taht ... ⇩
Lejliet jum kbira fil-Knisja.